**חוה אלברשטיין והאורקסטרה**

**תזמורת הג'אז הישראלית**

**"הסתיו שלי הוא שיר אחר"**

מילים: יוסף נצר

לחן: חיים ברקני

שיר של המלחין חיים ברקני והמשורר יוסף נצר (הצמד שאחראי לשיר "ביתי אל מול גולן") שמעולם לא הוקלט. השיר החדש ישן הזה התגלה בארכיון הספריה הלאומית בירושלים לשם העביר בנו של ברקני את העיזבון של אביו. חוה זכרה את הלחן מתקופת עבודתה עם חיים ברקני ("את תלכי בשדה", "החיטה צומחת שוב", "פנאי", "ילדי איננו ילד עוד") וכשהתווים התגלו בארכיון של ברקני היא החליטה להקליט אותו.

**לגלות שיר כזה** אומרת חוה, **זה ממש כמו למצוא אוצר יקר**. **זאת חוויה מאוד מיוחדת ומרגשת.** למרות הטקסט הכל כך מקומי יש בלחן נגיעות של ג'אז, לכן בחרתי לפנות

אל יאיר סלוצקי ורון אלמוג מהאורקסטרה (תזמורת הג'אז הישראלית) ולשתף אותם בתגלית. גם הם התרגשו מהשיר והעיבוד של רון והביצוע של האורקסטרה השלימו והעצימו את המפגש המיוחד הזה.

.

"הסתיו שלי הוא שיר אחר" הוא אחד מבין שני שירים שהקליטה חוה עם האורקסטרה, השני הוא "יש לי אוקיינוס" שיצא לפני מספר חודשים.

**הסתיו שלי הוא שיר אחר**

שיר על הסתיו מנגינתו עצבות

וחרוזיו שלכת ובדידות.

כזה הסתיו בעת המשורר

אבל הסתיו שלי

אבל הסתיו שלי נוגן בי שיר אחר:

הסתיו שלי הסתיו שלי כולו ירוק

הסתיו שלי הוא ריח פרדסים מתוק

והוא פריחה פריחה פראית במורדות

והוא צמיחה צמיחה רכה על פני שדות.

אפילו הגולן המקומט, השב

זוכה לחודש של ירקות רכה בסתיו.

הסתיו שלי הוא לא כמו בשירים:

סתוים שלי סתוים שלי הם אחרים.

הסתיו שלי הסתיו שלי הוא נכדים

אשר עולים בגשם-סתיו כמו עשבים

והוא פריחה פריחה יודעת את זמנה

והוא צמיחה צמיחה שיש עמה בינה.

וזה הנחל שאומר כולו: אכזב!

הנה הוא מתעורר ומפכה בסתיו.

הסתיו שלי הוא לא כמו בשירים:

סתוים שלי סתוים שלי הם אחרים...

שירה – חוה אלברשטיין

עיבוד והפקה מוזיקלית - רון אלמוג

ביצוע – האורקסטרה - תזמורת הג'אז הישראלית

לפרטים נוספים:

נורית כרמל יח"צ 052-5518181 nurit@nuritcarmel.com